HTPC on lyhenne sanoista Home Theatre PC, joka siis tarkoittaa kotiteatteri-PC:tä. HTPC:n on siis tarkoitus toimia olohuoneen viihdekeskuksena.
HTPC:llä voidaan korvata monia erillisiä laitteita, kuten digiboksi, DVD- ja musiikkisoitin. HTPC-laitteiden hyvänä puolena on laitteiden helppo muokattavuus, jonka avulla olohuoneeseen voi räätälöidä juuri sellaisen kokoonpanon, jota itse tarvitsee.
Yleensä HTPC kytketään näyttölaitteeseen (kuten televisio tai videotykki) ja äänentoistojärjestelmään (viritinvahvistin tai stereot), jonka jälkeen HTPC:tä voi ohjata kuten tavallista tietokonetta esim. hiirellä, kaukosäätimellä ja/tai näppäimistöllä. AV-ominaisuuksien lisäksi HTPC:llä saa esim. internetin ja pelit tuotua kätevästi olohuoneeseen.